Պյոտր Խրոմով

Պյոտր Ֆիլիպովիչ Խրոմով (, ), ռուս խորհրդային բանաստեղծ, որը զոհվել է Հայրենական մեծ պատերազմում։

Կենսագրություն 
Ծնվել է Կուբանի կազակական սպայի ընտանիքում։

Ապագա բանաստեղծի մանկությունն ու երիտասարդությունը անցել են Կուբանի մարզի (այժմ՝ Կրասնոդարի երկրամասի Կուրգանինսկի շրջան) Տեմիրգոևսկայա ստանիցայում։

Գյուղում ապրելու տարիներին, դեռևս դպրոցում, սկսել է գրել բանաստեղծություններ։ Դպրոցն ավարտելուց հետո ընդունվել է Կրասնոդարի գեղարվեստական տեխնիկում։ Այնուհետև տեղափոխվել է Դոնի Ռոստով, ընդունվել Դոնի Ռոստովի պետական մանկավարժական ինստիտուտ։

Աշխատել է Դոնի Ռոստովի օդանավակայանում։

1920-ական թվականների վերջերից Խրոմովի բանաստեղծությունները հայտնվել են Հյուսիսկովկասյան երկրամասի պարբերականներում՝ «Նա պոդյոմե», «Սովետսկի Սևեռնի Կավկազ» ամսագրերում, «Լիտերարտուրնի Ռոստով» ալմանախում, «Բոլշևիստսկայա սմենա», «Կոլխոզնայա պրավդա» և «Մոլոտ» թերթերում։ Նրա բանաստեղծությունները հրապարակել են նաև կենտրոնական ամսագրերը, մասնավորապես՝ «Կրասնայա նովը», «Կոստյորը» և ուրիշները։

Մասնակցել է Գյուղացիական գրողների համառուսաստանյան ընկերության գործունեությանը։

Խրոմովի բանաստեղծություններում զգալի տեղ է հատկացվել խորհրդային գյուղի կյանքի նկարագրությանը, կոլեկտիվացմանը։ Նա սիրով պատկերել է հայրենի բնությունը։ Քիչ տողեր չի նվիրել աշխատանքի մարդկանց, ծովային ճանապարհորդությունների ռոմանտիկային և օդաչուներին։

Ուժերը փորձել է նաև արձակում՝ գրելով «Հարևան», «Միշկայի հիվանդությունը» և այլ պատմվածքներ, ինչպես նաև մի շարք ակնարկներ։

Խրոմովին աջակցել է Ալեքսանդր Ֆադեևը՝ ստեղծագործությունները հրապարակելով ամսագրերում, տալով արժեքավոր խորհուրդներ, նշելով հաջողությունները։

Խրոմովի ընկերոջ՝ գրող Միխայիլ Օբուխովի վկայությամբ՝ Խրոմովի բանաստեղծությունները բարձր էր գնահատում նաև Միխայիլ Իսակովսկին։

Խրոմովի կյանքի ընթացքում լույս է տեսել նրա բանաստեղծությունների ընդամենը երկու ժողովածու՝ 1939 թվականին երեխաների համար՝ «Ինքնաթիռ» գրքույկը, իսկ 1940 թվականին՝ «Թարմ քամին»։

Հայրենական մեծ պատերազմը սկսվելուն պես Խրոմովը զորակոչվել է Կարմիր բանակ։ Լեյտենանտի կոչումով ավարտելով կարճ դասընթացները՝ գնդապետ Ս. Կ. Պոտեխինի փառապանծ Իրկուտսկի 30-րդ հրաձգային դիվիզիայի շարքերում մասնակցել է Հարավային ռազմաճակատի մարտերին։

1942 թվականի մարտի 15-ին, զինվորներին իր հետևից հակագրոհի տանելիս, ծանր վիրավորվել է։ Մահացել է նույն օրը հոսպիտալի ճանապարհին։

Թաղված է Ռոստովի մարզի Բոլշեկրեպրինսկի շրջանի թիվ 16 եղբայրական գերեզմանում։

Հիշատակ 
 2005 թվականին Տեմիրգոևսկայա ստանիցայում ի հիշատակ Խրոմովի փակցվել է հուշատախտակ։ 
 Խրոմովի հիշատակին էր նվիրված Կուրգանինսկի շրջանի գրականության և արվեստի «Ոսկե Վարդ» առաջին տոնը, որն անցկացվել է Տեմիրգոևսկայա ստանիցայում։ 
 Արդեն բանաստեղծի մահից հետո 1960-ական թվականներին Ռոստովի գրահրատարակչությունում լույս են տեսել նրա բանաստեղծությունների երկու գրքերը։ 
 2005 թվականին «Ժիվիցա» հրատարակչությունը (Դոնի Ռոստով) «Պառնասոսի ուղով» շարքի 11-րդ ժողովածուում տպագրել է Պյոտր Խրոմովի «Ամպերի տանիքի տակ» բանաստեղծությունների գիրքը։

Գրքեր

Ծանոթագրություններ

Գրականություն 
 
 
 Писатели Советского Дона: Био-библиогр. справочник. Вып. 1 и 2 / [Сост.: Д. И. Руманова, Д. К. Жак и др.]. — Ростов н/Д: Тип. изд-ва «Молот», 1948. — С. 99—100. — 112 с. — (Рост. гос. науч. б-ка им. К. Маркса). — 2500 экз.

Խորհրդային գրողներ
Գրողներ այբբենական կարգով
Ռուս բանաստեղծներ
Խորհրդային բանաստեղծներ
Բանաստեղծներ այբբենական կարգով